Nattens jegere

Nattens jegere (originaltittel: Wake in Fright) er en australsk drama-thriller fra 1971 regissert av Ted Kotcheff. Filmen handler om en ung lærer som underviser på en liten skole ute i den australske landsbygda. Han lengter etter å bli forflyttet til storbyen, men i stedet havner han i selskap med en gruppe primitive menn som kun interesserer seg for fyll og spetakkel. Etterhvert synker han ned i en personlig krise. Hovedrollen spilles av Gary Bond, mens andre sentrale roller spilles av Donald Pleasence og Chips Rafferty. Manus er basert på Kenneth Cooks roman fra 1961.

Filmen er også kjent under tittelen Outback.

Den hadde norsk kinopremiere i 1983.

 Handling 
John Grant arbeider som lærer på et lite sted i den australske outback. Han er lei av jobben og lengter desperat tilbake til storbyen. Under julehøytiden søker han inn til nærmeste by. Her spiller han bort pengene sine og havner i selskap med en gruppe primitive og desillusjonerte menn med stort alkoholforbruk. Primitiviteten kulminerer i en meningsløs og bestialsk kengurujakt. Underveis dras han dypere inn i den meningsløse tilværelsen til denne gruppen og ender opp mer desillusjonert enn han var. 

 Om filmen 
Nattens jegere hadde premiere ved Filmfestivalen i Cannes i 1971 og ble nominert til Gullpalmen.http://www.imdb.com/title/tt0067541/awards Den ble vist som en av klassikerne ved samme filmfestival i 2009.

Filmens eksteriørscener ble for en stor del innspilt i og rundt Broken Hill i New South Wales, mens interiørscenene ble gjort i et studio i Sydney.  Produksjonskostnadene var på drøyt  australske dollar (noen kilder sier over ).

Filmen ble lenge omtalt som «Australias tapte store film». Dette fordi den var utilgjengelig på video i hjemlandet inntil 2009 og den ble heller aldri vist på TV i denne perioden. Til tross for gode skussmål i utlandet fikk filmen fikk en svært begrenset visning på australske kinoer da den først kom, og hverken publikum eller de australske kritikerne likte den. Årsaken skal ha vært at mange australiere opplevde at filmen fremstilte dem som primitive og brutale.Guardian – Oz wises up to its horror heritage (19.6.2009) «"People ran screaming from the theatre, saying 'That's not us,'" recalls Jack Thompson, one of the actors.»

Den gikk i et begrenset omfang på norske kinoer i 1983. Filmen ble vist både under tittelen Hett blod  og Nattens jegere. Den restaurerte versjonen fra 2009 ble også vist under tittelen Nattens jegere. Den ble utgitt på norsk leievideo allerede i 1982 under tittelen Opprøret.

 Rollebesetning 
 Gary Bond – John Granthttps://www.nfsa.gov.au/collection/curated/wake-fright-classic-australian-film-restored-nfsa
 Donald Pleasence – Doc Tydon
 Chips Rafferty – Jock Crawford
 Sylvia Kay – Janette Hynes
 John Meillon – Charlie
 Jack Thompson – Dick
 Peter Whittle – Joe
 Al Thomas – Tim Hynes
 Dawn Lake – Joyce
 Bob McDarra – Pig Eyes, lastebilsjåfør

 Referanser 

 Eksterne lenker 


Kategori:Filmer fra 1971
Kategori:Australske dramafilmer
Kategori:Australske thrillerfilmer
Kategori:Filmer lagt til Australia
Kategori:Filmer lagt til rurale strøk
Kategori:Engelskspråklige filmer